Валери Иванов
Боязън

chitanka.info

Кристално бистър небосвод.

Планетите са сини портокали.

Долита Марс в един живот

с полуразбити идеали…

И ако ли навън петлите кукуригат,

и ако ли някой има среща с цвете —

това е знак — отгоре ни намигат,

приятелски, но тайно — боговете!

* * *

Протягам длани — твоите да стопля,

а ти се дърпаш —

мигновено, хладно…

А мене продължава да ме чопли

докосването помежду ни —

странно…

Боботене. Неразбираем шум.

Не, глух не съм! Напротив!

Чувам как сърцето ми пулсира,

чувам как в нощта щурчето — свири…

А тогава…

бива ли да се страхувам,

щом неприятното,

ненужното —

не чувам?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.